open-index/open-wikipedia-markdown huggingface dataset:
Spellbinder

***Spellbinder*** er en australsk-polsk science fiction-serie for barn og ungdommer, produsert av Film Australia for Australian Film Finance Corporation i samarbeid med Telewizja Polska i 1995. Den består av 26 episoder, hver på 24 minutter. De første tretten episodene foregår hovedsakelig i en parallell verden (*Riana's World*), mens de neste tretten episodene hovedsakelig foregår i vår egen verden (*Paul's World*), nærmere bestemt i Sydney.

Det ble laget en oppfølger i 1997, ''Spellbinder 2: Land of the Dragon Lord, hvor Heather Mitchell returnerer som «Ashka».

## Handling
Mens han er på leirskole sammen med klassen sin i Blue Mountains, blir Paul Reynolds ved en ulykke sendt til en parallell verden, styrt av en gruppe som kalles spellbindere. Denne verdenen er mer hierarkisk og teknologisk annerledes enn vår egen verden. Der møter han jenta Riana, som hjelper ham.

Spellbinderne har oppdaget hvordan de kan bruke statisk elektrisitet, og har drakter som kan kaste lyn. De flyr i kobberfarvede fartøyer som bruker store roterende krystaller og antagelig skaper en slags magnetisk effekt. Spellbinderne bruker sin begrensede kjennskap til teknologi til å herske over verdenen, men har mistet mye av sin kunnskap i en tidligere katastrofe, og er ikke istand til å forstå teknologien de bruker eller lage eller reparere drakter og fly. En av spellbinderne, «Ashka», prøver å få Paul til å lære henne å lage krutt, så hun kan ta makten fra de andre spellbinderne og herske alene. De andre spellbinderne oppdager til slutt Ashkas planer, men hun rømmer før hun kan bli straffet.

Mye av serien handler om Pauls forsøk på å komme seg hjem. Dette klarer han etterhvert, med hjelp fra vennene Alex og Katrina, men Riana blir sendt med ham, og må klare seg i storbyen Sydney. Etterhvert får han sendt Riana tilbake, men da klarer Ashka å komme seg til Pauls verden. Der narrer hun Pauls far, en vitenskapsmann, til å lage en elektrisk drakt av samme slaget som spellbinderne bruker, bare langt kraftigere.

Til slutt klarer Paul å avsløre Ashkas planer, og ta henne til fange. Ashka blir sendt tilbake til sin egen verden. Spellbinderne innser at de må dele sin kunnskap med resten av samfunnet. Døren mellom de to verdenene blir stengt permanent for å beskytte den parallelle verdenen mot vår egen langt mer avanserte verden.

## Bakgrunn

Opptakene fra Rianas verden er hovedsakelig gjort i Polen (Kraków og Pieskowa Skała), og med mange polske skuespillere. De snakker engelsk med markert østeuropeisk aksent. Opptakene fra Pauls verden er gjort i Sydney og Blue Mountains.

## Medvirkende
*Zbych Trofimiuk som «Paul Reynolds»
*Gosia Piotrowska som «Riana»
*Brian Rooney som «Alex Katsonis»
*Michela Noonan som «Katrina Muggleton»
*Andrew McFarlane som «Brian Reynolds»
*Heather Mitchell som «Ashka»
*Krzysztof Kumor som «Correon»
*Rafał Zwierz som «Gryvon»
*Georgina Fisher som «Christine Reynolds»

## Referanser


## Eksterne lenker
*
Film Finance Corporation Australia

**Film Finance Corporation Australia** eller **Australian Film Finance Corporation** (FFC) var den australske regjeringens viktigste byrå for finansiering av film- og fjernsynsproduksjoner. Selskapet ble i 2008 sammen med Australian Film Commission og Film Australia slått sammen til Screen Australia.
Screen Australia

**Screen Australia** er et statlig australsk film- og fjernsynsproduksjonsselskap, som ble etablert i juli 2008 gjennom sammenslåing av Australian Film Commission, Film Australia og Film Finance Corporation Australia.

Selskapet blir finansiert av den føderale regjeringen, og skal fremme produksjoner som viser forskjellige sider ved Australia.

## Referanser


## Eksterne lenker
*
Caravaca de la Cruz

**Caravaca de la Cruz** er en by og kommune i den spanske regionen Murcia. Kommunen har et areal på 859 km² og 25 600 innbyggere. Området ligger om lag 650 moh.

## Eksterne lenker
* 
* www.vivecaravaca.com
MS «Vestgar» (1957)

**MS «Vestgar»** er en tidligere langrutebåt for Øygarden utenfor Bergen som er fredet av Riksantikvaren. Den var en periode omdøpt til «Fredsbudet» og seilte som misjonsbåt. Den fikk tilbake sitt opprinnelige navn i 2007, og er for tiden under restaurering.

MS «Vestgar» ble levert i februar 1957 fra P. Høivolds Mek. Verksted i Kristiansand. Båten var sertifisert for 252 passasjerer, og hadde 2 salonger med i alt 171 sitteplasser. Den gikk som langrutebåt mellom Øygarden og Bergen. Etter at veiutbygginga i Øygarden tok til ble passasjergrunnlaget mindre, og ruta ble lagt ned 30. mai 1979.

## «Fredsbudet»
I 1979 ble båten solgt til pinsebevegelsen i Norge og omdøpt til Misjonsbåten «Fredsbudet».

Som misjonsbåt var den et av fellestiltakene til pinsebevegelsen, og den seilte langs norskekysten på evangeliseringsoppdrag. Den la gjerne til ved små og ofte veiløse lokalsamfunn, der oppmøtet i begynnelsen var stort. Men etter hvert som mange steder ble avfolket og fiskere bare hadde korte opphold i land, ble besøkstallet redusert.

Vinteren 2005–2006 gjennomgikk båten en større ombygning og modernisering av lugarer og toaletter.  Det ble også laget en plass på dekk, slik at det kunne holdes  friluftsmøter ved kaikanten.

«Fredsbudet» hadde de siste årene sertifikat som opplæringsfartøy og kunne ha praksisplasser for sjøfolk både i maskinrommet og på dekk.

I juni 2007 solgte pinsebevegelsen båten, delvis på grunn av høye driftskostnader, men mest fordi den stod overfor en omfattende og kostbar, nødvendig  ombygging.

## Restaurering
Båten ble kjøpt tilbake til Øygarden og fikk igjen navnet «Vestgar». Planen er at den skal bli et levende kulturminne og tilbakestilles til sin opprinnelig utgave som rutebåt. Oppussingsarbeidet er stort sett basert på dugnadsinnsats og gaver. I januar 2014 ble sjøbussen fredet av Riksantikvaren.

## Eksterne lenker
* 
* 
*  Bilder - Fredsbudet
*  Om båten og restaureringsarbeidet
*  Fredning
*
Tennstål

**Tennstål**, også **auermetall** eller **ferrocerium**, er en type ildstål der metallet ikke er stål, men en legering bestående av jern og opptil 65 % tilsetningsmetaller, særlig cerium, og som brukes til å gjøre opp ild. Slike legeringer kalles også auermetall, etter oppdageren Carl Auer von Welsbeach som først utviklet en legering av jern og opptil 20 % av metallet cerium. Andre tilsettningsstoffer som brukes i moderne ildstål for å regulere sprøhet, og derved mengden gnister som produseres, er jernoksider, lantan, neodymium, praseodymium og magnesium.

Det kan enkelt forklares som flint og stål, der en spesielt hardt herdet stålplate brukes som flinten, og en stang med tennstål-legeringen brukes som stål. Tennstål er mye mer effektivt enn det gamle ildstålet da den gir gnister med temperatur på 1650 ℃. 
I motsetning til fyrstikker og lightere, påvirkes ikke tennstål av vann, vind eller minustemperatur.

Tennstål er kjent som det beste fyrtøy til utendørs bruk under vanskelige forhold, og brukes av overlevelses-instruktører og villmarksfolk over hele verden. Den såkalte «flinten», eller «lighterbronsen» som produserer gnisten i moderne lightere er et ildstål, gjerne en legering av jern og 20 % jernoksid og 2 % magnesiumoksid. Den produserer gnister med temperaturer helt opp til 1650 ℃, mye varmere enn det som er mulig med tradisjonelle ildstål.

## Referanser
Ran Lykke Himberg

**Ran Lykke Himberg** (født 29. september 1921 i Lillesand, død 26. juni 1944 i Karelen) var en norsk frontkjemper som falt i slaget om Kaprolat-høyden.

Himberg vokste opp i Lillesand og var sjømann før andre verdenskrig. Han kom fra en tyskvennlig familie, hvor faren var et fremtredende medlem og NS-ordfører i Lillesand. Han meldte seg inn i Nasjonal Samling i 1941 og vervet seg senere i Waffen-SS. Himberg falt i kamp i SS-skijegerbataljon Norge mot sovjetiske styrker i Karelen i 1944 med grad som SS-Junker (offiseraspirant).

Han var den første av de 144 norske falne frontkjempere fra Karelen som i 2008 ble hentet ut og begravd i norsk jord, 64 år etter. Levningene ble identifisert ved DNA-test mot søsteren, som var 9 år da han døde. Han ble begravd 28. august 2008 ved Vestre Moland kirke i Lillesand.

Før Himberg vervet seg til fronttjeneste i Waffen-SS og tjenestegjorde han som vaktsoldat i Hirdvaktbataljonen ved fangeleirer i Beisfjord og Karasjok. I Veums bok fra 2013 blir flere historier om Himbergs brutale behandling og drap på jugoslaviske fanger, trukket frem (se s 545 og 549).

## Referanser
Hvit flaggmåler

**Hvit flaggmåler** (*Catarhoe cuculata*) er en sommerfugl i gruppen av de egentlige målere  (Geometridae). Den forekommer på Østlandet og Sørlandet i Norge.

## Utseende
En middelsstor (vingespenn 22 – 27&nbsp;mm), slank, kontrastrikt farget måler. Denne vakre arten kan særlig kjennes på at vingenes brede tverrbånd er snøhvitt. Antennene er trådformede hos begge kjønn. **Brystet** (thorax) er kledt med mørkegrå hår, bakkroppen er lyshåret. **Forvingen** er grå ved roten, utenfor dette med et brunsvart, et brunt og ett til, brunsvart, tverrbånd. Så kommer vingens brede tverrbånd, som hos denne arten er helt skinnende hvitt. Utenfor det brede tverrbåndet kommer et brunsvart bånd som bare er synlig i vingens fremre halvdel. Dette har en markert knekk i midten. I vingens ytre del er det et smalt, bølgete, gråbrunt tverrbånd og flere pilformede, mørke flekker. **Bakvingen** er hvit med utydelige, grå tverrbånd. Larven er nesten naken, bare med noen få, korte børster, slank, gul langs ryggen, langs sidene øverst med en bred, svart lengdestripe, under denne en smal, hvit stripe. Buken er lysgrønn.

## Levevis
Hvit flaggmåler lever på gressmarker og i åpen skog. Lenger sør i Europa går arten også et stykke opp i fjellet, men neppe i Norge. De voksne målerne flyr om natten i juni – juli. Larvene lever på ulike arter av maure (*Galium* spp.).

## Utbredelse
Den er en art som finnes i den palearktiske sone - det meste av Europa, i Midtøsten og i Nord-Asia. I Norge er den funnet langs kysten vestover til Vest-Agder.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Catarhoe cuculata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Designdagen

**Designdagen** var et norsk arrangement som skulle skape oppmerksomhet om betydningen av god design, også kalt formgivning, innen norsk næringsliv. I 2016 ble Designdagen erstattet av arrangementet Transform 2016. 

## Historikk
Designdagen ble arrangert av Norsk Designråd, og senere av etterfølgeren DOGA, og var Norges største designfaglige arrangement med fokus på design som innovasjonsdriver. Designdagen bød på foredrag, utdeling av Merket for god design og Norsk Designråds øvrige priser, og ble avsluttet med en feiringsmiddag. På Designdagen ble det utdelt heder til norske bedrifters og designeres evne til å utvikle innovative produkter og tjenester med høy designfaglig kvalitet. Dagen var åpen for næringslivet, designbransjen og alle andre med interesse for design og innovasjon. Norsk Designråd ønsket at både foredragene og designprosjektene som ble hedret på Designdagen, skulle være med å inspirere flere bedrifter til å investere i design og dermed oppnå langsiktige konkurransefordeler og lønnsomhet.

## Annen bruk av begrepet
Etter at DOGA sluttet å bruke «Designdagen» som betegnelse på sitt årvisse arrangement, har en studentorganisasjon ved NTNUs avdeling på Gjøvik tatt begrepet i bruk om sitt lokale arrangement.

## Referanser
Ljubov Denisova

**Ljubov Denisova** (født 6. oktober 1971) er en russisk maratonløper. Under Honolulu Maraton i 2006, satte hun ny løyperekord med tiden 2.27.19. 15. mai 2007 ble hun utestengt i to år etter en positiv dopingtest.

## Referanser


## Eksterne lenker
*
Gro Flaten

**Gro Bente Flaten** (født Corneliussen, 28. januar 1947 i Drammen) er en norsk tidligere sakprosaforfatter og skoleleder.

Flaten er utdannet med hovedfag i norsk fra Universitetet i Oslo, og har arbeidet som lektor i flere år. Hun har forfattet en rekke lærebøker innen norskfaget. Som fagperson og lærebokforfatter ble hun i 1993 intervjuet av NRKs skolefjernsyn vedrørende sensurering av norskeksamen.

Hun ble senere skoleleder i Oslo. Hun var rektor ved Berg videregående skole til 1999, og tok deretter over Linderud videregående skole, som under hennes ledelse endret navn til dagens Bjerke videregående skole. I 2012 sa hun opp jobben etter uenighet med arbeidsgiver, og gikk av med pensjon.

## Bibliografi
* 1994: *Lærebok i norsk for den videregående skolen* Gyldendal, medforfatter: Aage Rognsaa ISBN 8205208840
* 1992: *Grunnbok i norsk – språk- og sjangerkunnskap*, Gyldendal, medforfatter: Aage Rognsaa ISBN 8205200726
* 1989: *Skriving som prosess* , Universitetsforlaget, medforfatter: Anne-Karin Korsvold

## Referanser


## Se også
* Liste over kjente pedagoger ved Bjerke videregående skole
Svart mauremåler

**Svart mauremåler** (*Epirrhoe hastulata*) er en sommerfugl i gruppen av de egentlige målere  (Geometridae). Den er funnet her og der nord til Nord-Trøndelag i Norge. Den er svært lik på engmauremåler (*Epirrhoe tristata*) men kan skilles fra denne ved å studere frynsene langs ytterkanten av forvingen.

## Utseende
En nokså liten (vingespenn 19 – 22&nbsp;mm), slank, hovedsakelig mørkegrå måler. Den ligner sterkt på engmauremåler, men kan skilles fra denne på at forvingenes hårfrynser er lengre, og de svarte segmentene markert bredere enn de hvite. **Kroppen** er grå med vsarte flekker. Begge vingepar har svartgrå grunnfarge. Nær roten er det i forvingen et smalt, hvitt tverrbånd. Lenger ute i vingen har begge vingepar to middels brede, hakkete, hvite tverrbånd som er smalt mørke i midten. Forvingen har også noen små, langstrakte, hvite flekker langs ytterkanten som noen ganger løper sammen til et smalt tverrbånd. Frynsene langs vingenes ytterkant er ganske lange, vekslende svarte og hvite. I forvingen er de svarte segmentene tydelig bredere enn de hvite. Larven er slank, naken bortsett fra noen få, korte børster, gulbrun med en lysgul sidestripe og en smal, mørkbrun stripe langs ryggen.

## Levevis
Svart mauremåler finnes først og fremst på blomsterenger. Larven lever på ulike arter av maure (*Galium* spp.).

## Utbredelse
Arten finnes over store deler av den palearktiske sone. I Norge er den registrert spredt nord til Nord-Trøndelag. Den kan kanskje være litt underrapportert på grunn av likheten med den vanligere arten engmauremåler.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Vigdis

**Vigdis** er et kvinnenavn med norrøn opprinnelse. Det betyr «slag, kamp» og «søster, kvinne, gudinne». Navnet var svært vanlig i Norge i vikingtiden og igjen på 1940- og 1950-tallet. Navnet er i dag mest brukt på Island, i formen *Vigdís*. En kjent navnebærer er Vigdís Finnbogadóttir, som var den første kvinnen i verden til å bli demokratisk valgt som president. Hun var president i Island fra 1980 til 1996.

## Etymologi
*Vigdis* er dannet av norrøne *víg*, «slag, kamp», og *dís*, «søster, kvinne, gudinne». Den norrøne formen av navnet var *Vígdís*.

## Utbredelse
*Vigdís* var et svært vanlig kvinnenavn på Island og antakelig også i Norge i vikingtiden. Det er 19 forskjellige personer med navnet nevnt i Landnåmabok.

*Vigdis* var et populært navn på norske jentebarn født i 1940- og 1950-årene.

Navnet er i dag mest utbredt på Island, i formen *Vigdís*.

|}

## Kjente personer med navnet
Personene i listen er ordnet kronologisk etter fødselsår.
* Vigdís Finnbogadóttir (født 1930), islandsk politiker, president på Island 1980–1996
* Vigdis Ystad (1942–2019), norsk litteraturprofessor
* Vigdis Nipperdey (født 1944), tysk politiker og styremedlem Technische Universität München
* Vigdis Moe Skarstein (født 1946), norsk bibliotekar
* Vigdis Giltun (født 1952), norsk politiker
* Vigdís Grímsdóttir (født 1953), islandsk forfatter
* Vigdis Hjulstad Belbo (født 1955), norsk politiker
* Vigdis Hjorth (født 1959), norsk forfatter
* Vigdis By Kampenes, norsk IT-forsker

## Annen bruk av navnet
* 1053 Vigdis, en asteroide oppdaget i 1925
* Vigdis, Oljefelt i Nordsjøen. Installasjon består av sju havbunnsrammer og to satellittbrønner.

## Referanser


## Eksterne lenker
*
Sébastien Denis

**Sébastien Denis** (født 4. mai 1971 i Paris) er en fransk hekkeløper.

Han deltok under VM innendørs 2004, og EM innendørs 2005 uten å kvalifisere seg for finalen. Den personlige rekorden hans på 13,57, er fra juli 2003 i Narbonne. I 2005 fikk han en offentlig advarsel etter å ha testet positivt på efedrin.

## Referanser


## Eksterne lenker
*
Mikhail Frunze

**Mikhail Vasilevitsj Frunze** russisk Михаил Васильевич Фрунзе, rumensk Mihail Frunză (født , død 31. oktober 1925) var en revolusjonær leder under og etter den russiske revolusjon og spilte en viktig rolle for bolsjevikene under den russiske borgerkrigen. Frunze døde av forgiftning under en operasjon, og sider ved det som skjedde tyder på at Stalin sto bak for å kvitte seg med en mulig rival.

Sovjetunionens ledende militærakademi, Frunze-akademiet, ble oppkalt etter han. Det samme ble byen han hadde vokst opp i, Bisjkek i dagens Kirgisistan. Fra 1926 til 1991 var byen kjent som Frunze.

## Referanser


## Eksterne lenker
*
Manuela Derr

**Manuela Derr** (født 17. juli 1971 i Neubrandenburg) er en tidligere østtysk friidrettsutøver, som hovedsakelig konkurrerte på 400 meter. Hennes beste plassering oppnådde hun som junior. I junior-EM i 1989 vant hun fire medaljer; gullmedalje på 4 x 400 meter, sølvmedalje på 200 meter, samt bronsemedalje på 100 meter og på 4 x 100 meter. 

I junior-VM i 1990 tok hun bronsemedalje på 400&nbsp;meter. EM i 1990 i Split, endte med gullmedalje på 4 x 400 meter, sammen med lagvenninnene Annett Hesselbarth, Grit Breuer og Petra Schersing. Derr sin personlige rekord på 400 meter på 51.95&nbsp;sekunder, ble oppnådd i junior-VM i 1990 i Plovdiv. På klubbnivå representerte hun SC Neubrandenburg.  I 1992 testet hun positivt på clenbuterol, sammen med treningspartnerne Grit Breuer og Katrin Krabbe.

## Referanser


## Eksterne lenker
*
Regnum Albaniae

**Regnum Albaniae** (*Kongeriket Albania*) ble grunnlagt av Karl I av Sicilia i området han erobret fra Despotatet Epirus i 1271. Han tok i bruk tittelen konge av Albania i februar 1272. Kongeriket omfattet områdene rundt Durazzo (moderne navn: Durrës) i sør, opp langs kysten til Kapp Linguetta. De indre områdene hadde ikke klart definerte grenser. I 1281 drev et bysantinsk motangrep Angevinerne vekk fra innlandet. Den sicilianske vesper forverret tilstanden ytterligere for Karl I, og kongeriket ble etter hvert redusert til et lite område rundt Durrës. Angevinerne klarte å beholde området inntil det ble erobret av Karl Thopia.

## Konger av Albania
*Karl I (1272–1285)
*Karl II (1285–1294)

Karl II gav sin stilling i Albania videre til sønnen Philip i 1294. Philip regjerte som *Lord av kongeriket Albania*

## Lorder av kongeriket Albania
*Philip I (1301–1332)
*Robert (1332)

I 1332 overtok Robert etter faren Philip, men Robert og onkelen John byttet i 1332 riker. Robert overtok fyrstedømmet Achaea fra onkelen og for det betalte han 5000 unser gull. John overtok rettighetene i det lille kongedømmet Albania og tok tittelen hertug av Durazzo.

## Hertuger av Durazzo
*Johann 1332-1336
*Karl 1336-1348
*Joanna 1348-1368
**Ludvig 1366-1368 og 1376, etter sin kone. 

I 1368 gikk Durazzo til Karl Thopia, som ble godkjent av Venezia som prins av Albania.

## Litteratur
* 
*
Olaug

**Olaug** er et kvinnenavnet dannet av mannsnavnet *[[Olaf]]* som betyr «ane» og «arving, etterkommer». Navnet er sjeldent i Norge og er svært lite brukt i andre land.

## Etymologi
*Olaug* er en variant av *Olov*, den feminine formen av *[[Olaf]]* som er dannet av urnordiske *anu*, «ane», og *laiba<small>R</small>*, «arving, etterkommer». 

## Utbredelse

*Ólaug* er kjent brukt i to forskjellige runeinnskrifter fra vikingtiden, skrevet *ulauh* og *oloh*, så navnet var kjent, men antakelig ikke blant de mest brukte i Norden på den tiden. Den moderne formen *Olaug* er kjent brukt første gang på 1800-tallet i Norge. *Olaug* var blant de mest populære navnene på norske jentebarn født på 1910-, 1920- og 1930-tallet.

|}

## Kjente personer med navnet
Personene i listen er ordnet kronologisk etter fødselsår.
* Olaug Løken (1854–1932), norsk kvinnesaksforkjemper
* Anne-Olaug Ingeborgrud (1925–2003), norsk politiker
* Olaug Vethal (1946–2007), norsk-maltesisk maler
* Olaug Svarva (født 1957), norsk siviløkonom og administrerende direktør i Folketrygdfondet
* Eli Olaug Hole (født 1960), norsk professor i biofysikk
* Olaug Vervik Bollestad (født 1961), norsk politiker
* Olaug Nilssen (født 1977), norsk forfatter
* Olaug Tvedten (født 2000), norsk fotballspiller

## Referanser


## Eksterne lenker
*
Den Norske Frimurerorden i Ålesund

**Den Norske Frimurerorden i Ålesund** har en historie som går tilbake til den 30. januar 1907.

Ordenen i Ålesund omfatter en Stewardsloge av 2. orden, en St. Andreasloge en St. Johannesloge og en Kapittel broderforening. Losjene følger det svenske frimurersystem og er tilsluttet Den Norske Frimurerorden.

Logebygningen befinner seg i Giskegata 12A. Bygningen huser også lokalene til Marialoge Nr. 18 a. F. «Fresia».

## Historie
### St. Johanneslogen Regulus

St. Johanneslogen Regulus er en St. Johannesloge nr. 16. Den ble innviet den 27. februar 1924.

Forgjengeren *Ålesund broderforening* ble opprettet den 30. januar 1907 og underlagt St. Johanneslogen Nordlyset.

#### Ordførende Mestere

### St. Andreaslogen Borgund
St. Andreaslogen Borgund er St. Andreasloge nr. 9. Den ble innviet den 23. november 1964. Logen ble umiddelbart lagt under Trondhjems Provincialloge.

Logens valgspråk er *Per Aspera ad Astra* (Gjennom Trengsler mot Stjernene).

Logens historie begynner med Aalesund St. Andreas broderforening, som ble grunnlagt den 26. mai 1938 under St. Andreaslogen St. Eystein.

#### Ordførende Mestere

### Ålesund Kapitel Broderforening
*Ålesund Kapittel Broderforening* ble grunnlagt den 22. februar 1992 for brødre av VII º – Xº. 

#### Ordførende Brødre

### Ålesund Stewardsloge
**Ålesund Stewardsloge** er Stewardsloge nr. 5 av 2. orden. Den ble grunnlagt den 27. februar 1986 og er underlagt Trondhjems Provincialloge.

Losjens valgspråk er *Primae Luce* (Det første Lys).

#### Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Slovenias riksvåpen

**Slovenias riksvåpen** ble antatt av nasjonalforsamlingen 24. juni 1991. 

Riksvåpenet er et våpenskjold i blått med en rød kantstripe et sølv fjell med tre topper. Ved foten av fjellet to blå bølgelinjer. Over fjellet tre gull sekstakkede stjerner.

Fjellet forestiller Triglav i De juliske Alpene, Slovenias høyeste fjell. Stjernene er hentet fra greven av Celjes våpen, et fyrstehus som hadde sin storhetstid på slutten av 14. århundre og begynnelsen av 15. århundre. Tidligere var de tre stjernen på blå bunn benyttet av hertugen av Heunburg 13. århundre.

De to bølgelinjene representert Adriaterhavet og Slovenias elver.

## Slovenia i [[Den sosialistiske føderale republikken Jugoslavia]]

Riksvåpenet hadde samme sentralmotiv som det nåværende, omkranset av hveteaks og lindeblader, med den kommunistiske røde stjernen øverst.


Fil: Coat of Arms of the Socialist Republic of Slovenia.svg|Sosialistrepublikken Slovenias riksvåpen 1945-1991.


## Referanser
Sandefjord Stewardsloge

**Sandefjord Stewardsloge** er en frimurerlosje i Den Norske Frimurerorden (Stewardsloge nr. 4 av 1. orden). Losjen ble grunnlagt den 1. september 1995 i Sandefjord som Stewardsloge nr 7. av 2. orden (VII º), underlagt Den Norske Store Landsloge. Den 14. november 2003 ble den opphøyd til Stewardsloge av 1. orden (VII º &ndash; VIIIº).

Losjens valgspråk er *In Luce Domini* (i lyset fra Herren).

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Hamar Stewardsloge

**Hamar Stewardsloge** er en frimurerlosje i Den Norske Frimurerorden (Stewardsloge nr. 5 av 1. orden). Losjen ble grunnlagt den 11. september 1995 i Hamar som Stewardsloge nr 8. av 2. orden (VII º), underlagt Den Norske Store Landsloge. Den 5. desember 2003 ble den opphøyd til Stewardsloge av 1. orden (VII º &ndash; VIII º).

Losjens valgspråk er *In Deo spes* (Håpet i Gud).

*Opplandene Kapittel Broderforening* ble grunnlagt den 3. mars 1972 for brødre av VII º &ndash; Xº. Broderforeningen var en drivkraft bak opprettelsen av Hamar Stewardsloge, og eksisterer ennå.
## Ordførende Brødre i Opplandene Kapitel Broderforening

## Ordførende Mestere i Hamar Stewardsloge

## Litteratur
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Stinson Reliant

**Stinson Reliant** var et populært en-motors høyvinget en-dekker taxi- og ambulansefly
produsert av  Stinson Aircraft Division of the Aviation Manufacturing Corporation i Wayne, Michigan i årene fra før andre verdenskrig

## Konstruksjon og utvikling
Reliant hadde konvensjonelt understell (halehjul) og var utstyrt med en Lycoming Model R-680-13 stjernemotor. Landingshjulene hadde hydrauliske bremser og flyet hadde vakumstyrt flaps. 

Flyet ble produsert i tidsrommet 1933 til 1941. Det ble bygget i 1&nbsp;327 eksemplar i forskjellige modeller: fra SR-1 til SR-10. Siste model, Stinson Reliant SR-10 ble introdusert i 1938.

## Flytypen i bruk
SR-10  var i utstrakt bruk under andre verdenskrig hos den amerikanske hær under betegnelsen  *UC-81*, og som skolefly  betegnet *AT-19*. De ble også brukt i England av Royal Navy og Royal Air Force for lette transportoppgaver og som sambandsfly. Etter krigen ble enkelte solgt på det private marked under betegnelsen *Vultee V-77*.

## Flytypen i norsk bruk
Fire eksemplarer av flyet har vært registrert i Norges luftfartøyregister. LN-BAR, LN-BAV, LN-EAM og LN-EAI ble brukt av Widerøes Flyveselskap.  LN-EAI forulykket i 1. august 1937 over Oslo havn, nær den gamle Østbanestasjonen med tap av flyveren, Arild Widerøe, og fire passasjerer.

I tillegg var syv fly av typen i bruk ved Little Norway i Toronto som skolefly.  De som ikke allerede var kassert, ble solgt da flyskolen flyttet fra Toronto til Muskoka.

## Spesifkasjoner (SR-10)

### Dimensjoner
*Besetning = en
*Kapasistet = 3 - 4 passasjerer
*Lengde = 8,4 m
*Vingespenn = 12,76 m
*Høyde =  2,61 m
*Vingeflate =  
*Vekt uten last =  1&nbsp;150 kg
*Vekt med last =  

### Ytelser
*Nyttelast = 611 kg
*Max Take-off vekt  
*Motor =Lycoming, 245 HK / Wright, 350 HK eller Pratt & Whitney R-985, 450 HK
*Marsjfart =  244 km/t
*Rekkevidde =  1&nbsp;046 km
*Marsjhøyde = 3&nbsp;871 m

## Spesialutrustning
SR-10 Reliant var tilgjengelig både som land- og sjøfly og kunne også utstyres med skiunderstell.:  og som ambulansefly kunne det frakte to pasienter på bårer.

* Som ambulansefly: 2 bårer
* Transport: 600 kg.

## Referanser


## Eksterne lenker
* Stinson Reliant Web Page
* Stinson at Smithsonian Museum 
* Fleet Air Arm Archive
* Alberta Aviation Museum
Nor Lines

**Nor Lines AS** er et transportselskap med en omfattende aktivitet i Norge og Nord-Europa. Selskapet ble etablert i 1988, og opererer skip i faste linjer mellom havner i Nord-Europa og på norskekysten, samt godskapasiteten på Hurtigruten. Det har i tillegg en omfattende landtransportaktivitet på bane og bil, og driver også en verdensomspennende spedisjonsaktivitet. Til sammen skaper dette et transportsystem med engasjement innenfor både stykkgods, industriskipninger og kjøle- og fryselast.

Selskapet har hovedkontor i Stavanger, og er representert med 13 avdelingskontor og datterselskap i Norge, samt samarbeidspartnere i ytterligere 40 norske og nordeuropeiske havner. Nor Lines har ca. 220 ansatte. Det har en omsetning på ca. 1 mrd. kr., og har betydelige eierinteresser i skip og samarbeidende transportselskaper.

I 2017 ble Nor Lines solgt til det islandsk-nederlandske logistikkonsernet Samskip. Selskapet fortsatte virksomheten under navnet Nor Lines.

## Referanser


## Eksterne lenker
*
Jan Rudzutak

**Jan Ernestovitsj Rudzutak** (russisk: Ян Эрнестович Рудзутак; latvisk: Jānis Rudzutaks; født , død 29. juli 1938) var en kommunistisk revolusjonær og sovjetisk politiker. Rudzutak ble født i Kuldīga i provinsen Kurland i Russland (idag en del av Latvia), som sønn av en landarbeider.

I 1903 startet han å arbeide på en fabrikk i Riga, og to år senere ble han med i Latvias sosialdemokratiske arbeiderparti. I 1907 ble Rudzutak arrestert grunnet sitt politiske arbeid og dømt til ti års tvangsarbeid. Han avtjente deler av straffen i Riga og resten i Butyrka-fengselet i Moskva, han ble løslatt etter februarrevolusjonen i 1917. 

Etter å ha blitt satt fri hadde Rudzutak ulike verv i Sovjetunionens kommunistiske parti, statsadministrasjonen og fagforeningene. Fra 1924 til 1934 var han folkekommissær for transport (dvs transportminister) og i 1926 ble Rudzutak viseformann for rådet av folkekommissærer (det vil si visestatsminister), en stilling han hadde til 1937. Fra 1926 til 1932 var han også fullt medlem av det mektige Politbyrået. 

Rudzutak ble arrestert 24. mai 1937, anklaget for trotskisme og spionasje for Nazi-Tyskland. Han ble dømt til døden i en lite omtalt rettssak og henrettet. I 1956 ble saken mot Rudzutak gransket, han ble posthumt frikjent og fikk symbolsk tilbake sitt partimedlemskap. I sine memoarer påsto Anastas Mikojan at Lenin før sin død foreslo Rudzutak som generalsekretær for kommunistpartiet i stedet for Stalin, Mikojans memoarer er imidlertid det eneste sted hvor dette nevnes.

## Referanser
Lydskrift

**Lydskrift** er et system for å skrive det talte språket på en måte som representerer lydene i språket, akkurat slik som snakkes, i motsetning til skriftspråk, som gjerne inneholder referanser til ordenes morfologi. 

*Norvegia (lydskrift)
*Det internasjonale fonetiske alfabetet
Sporeavtrykk

**Sporeavtrykk** av en sopp er viktig for artsbestemmelse av sopper. Sporeavtrykket viser farven på soppens **sporepulver**. Soppens sporer er svært små, ofte bare noen få µm, og for å kunne bestemme farven, må de sees samlet i hauger. Sporeavtrykket alene er ikke tilstrekkelig for artsbestemmelse, men kan være avgjørende for å skille liknende arter fra hverandre. 

Historisk har farven på sporepulveret vært medvirkende til klassifisering av flere sopparter i familier, men nyere forskning har vist at dette ikke nødvendigvis er avgjørende for familielikhet.

## Fremgangsmåte
For å lage et sporeavtrykk skjærer en bort stilken helt inntil det sporebærende laget under hatten på den aktuelle soppens fruktlegeme. Deretter legger man hatten med det sporebærende laget vendt ned mot en lys eller gjennomsiktig overflate. Hensikten er å fange opp sporene soppen vil avgi i løpet av de neste timene slik at man kan avgjøre fargen. 

De ørsmå sporene soppen avgir kan lett spres med bevegelser i luften, så det oppnås tydeligst resultat ved å sette over en glassbolle eller lignende. Ved å lage sporeavtrykket på en glassplate muliggjøres flytting av sporeavtrykket slik at de enkelte sporene kan studeres i et mikroskop, eller for å vurdere fargen mot en eller annen kontrastfarge. For å finne den rette fargen på sporeavtrykket må det være tilstrekkelig tykt og undersøkes i dagslys.

## Ulike farver for klassifisering

## Referanser


## Eksterne lenker
* 
* AmericanMushrooms.com: Making a Spore Print
NBR

**NBR** kan vise til:
* Nitrilgummi, en syntetisk gummi, ofte benevnt med sin engelske forkortelse NBR 

; I Norge
* Norges Byggstandardiseringsråd, nå en del av Standard Norge.

; Innen jernbane:
* New Brunswick Railway, et tidligere kanadisk jernbaneselskap som er tatt over av Canadian Pacific Railway.
* North Bay Railway, et forstatsbanesystem for turister i Scarborough i North Yorkshire.
* North British Railway (1844–1923), et tidligere skotsk jernbaneselskap tatt over av London and North Eastern Railway.

; Innen media:
* National Board of Review of Motion Pictures, en amerikansk filmanmeldelseorganisasjon.
* *[[National Business Review]]*, en ukentlig New Zealand avis rettet mot næringslivet.
* *[[Nightly Business Report]]*, et program på American Public Broadcasting Service (PBS)

; Innen annet:
* National Board of Revenue, den sentrale myndighet for skattemyndighetene i Bangladesh.
* Nabors Industries (NYSE børs symbol), en olje, naturgass og geotermisk boreentreprenør.
* National Bureau of Asian Research, en amerikansk forskningsinstitusjon for Asia-Stillehavs politikk.
* Nitrile butadiene rubber, en oljebestandig syntetisk gummi.
* Naked bike ride, et nudist rekreasjonsarrangement.
* National Bison Range, et National Wildlife Refuge.
St. Johanneslogen Den gamle Ek

**St. Johanneslogen Den gamle Ek** er en frimurerlosje i Den Norske Frimurerorden (St. Johannesloge nr. 35) som ble opprettet den 23. september 1981 i Notodden.

Notodden broderforening ble opprettet den 10. november 1923. Den 12. februar 1951 ble den opphøyd til deputasjonsloge. Logen ble selvstendig i 1981.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen Øystein

**St. Johanneslogen Øystein** er en frimurerlosje i Den Norske Frimurerorden (St. Johannesloge nr. 36) som ble opprettet den 20. november 1982 i Svolvær.

Dens historie begynner med Svolvær broderforening, som ble grunnlagt den 21. april 1923 underlagt St. Johanneslogen Nordlyset, og deretter fra 1924 St. Johanneslogen Midnatsol. I 1932 ble navnet forandret til Lofoten broderforening.

Broderforeningen gjenopprettet sin aktivitet etter okkupasjonen i 1949, og ble gitt status som deputasjonsloge den 20. april 1958.

Den Norske Frimurerordens Stormester besluttet i det Høye Råds møte den 27. mai 1982 at logen skulle bli en selvstendig loge. Dette skjedde den 20. november samme år.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen Corona Borealis

**St. Johanneslogen Corona Borealis** er en frimurerlosje i Den Norske Frimurerorden (St. Johannesloge nr. 37) som ble opprettet den 21. november 1982 i Harstad.

Harstad broderforening ble grunnlagt under St. Johanneslogen Stella Polaris den 7. mars 1926. Den 19. februar 1956 ble den opphøyd til deputasjonsloge.

Den Norske Frimurerordens Stormester besluttet i Det Høye Råds møte den 27. mai 1982 at deputasjonslogen skulle bli en selvstendig loge. Dette skjedde 21. september samme år.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Austin (Québec)

**Austin** er et tettsted i Memphrémagog i Québec i Canada. Det hadde .

## Referanser


## Eksterne lenker
*
Svein Førde

**Svein Førde** (født 1951) er en norsk tidligere friidrettsutøver som konkurrerte på mellomdistanseløp, med 1500 meter som beste øvelse. Han representerte idrettslaget Breim IL. Han er til daglig tilitsvalgt i TINE meierier, og sitter i styret for Tine Meieriet Vest på Byrkjelo. Haa har i en årrekke vært medlem av kommunestyret i Gloppen, for Arbeiderpartiet.

## Idrettskarriere
Førdes personbeste på 1500 meter er på 3.44,52 fra et stevne på Bislett den 5. juli 1979. Han tok bronse under NM i 1978 på 1500 meter med tiden 3.47,9 min. 

### NM-medaljer

## Referanser
St. Johanneslogen St. Torleiv til de tvende Taarn

**St. Johanneslogen St. Torleiv til de tvende Taarn** er en frimurerlosje i Den Norske Frimurerorden (St. Johannesloge nr. 39). Logen ble innviet den 14. september 1994, etter at Den Norske Frimurerordens Stormester besluttet i det Høye Råds møte den 9. desember 1993 at det skulle opprettes en St. Johannesloge skulle erstatte Elverum St. Johannes broderforening.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Dipteridaceaefamilien

* Dipteris
* Cheiropleuria

**Dipteridaceae** er en familie av bregner innen ordenen av såkalte «gaffelbregner» Gleichenales, som også omfatter to andre familier utfra genetiske ulikheter (Smith el al 2006). Familien har to slekter med i alt om lag 11 arter. 

Artene er tropiske og vokser kun i Sørøst-Asia og østlige Asia. Utbredelsen omfatter India, Indokina, Kina, Japan, Malaysia og området til vest-Polynesia (Samoa)

Man har fossilfunn tilbake til øvre trias. Stenglene er lange og krypende, ofte dekket med hår. Bladene er delt i to eller mer, og sporene er diskrete hos *Dipteris*. Disse artene har vært kjent i 100-200 år. Kromosomtallet (x) er 33. 

Enkelte forskere har regnet familien Cheiropleuriaceae som en egen familie, men den anses nå integrert i Dipteridaceae.

*For en mer omfattende taksonomi, se: [[Bregneplanter]]*

## Slekter og arter
* Slekten* [[Dipteris]]*
** *[[Dipteris chinensis]] *
** * [[Dipteris conjugata]] *
** *[[Dipteris lobbiana]] *
*** *[[Dipteris lobbiana var. binervis]] *
** *[[Dipteris nieuwenhuisii]] *
** *[[Dipteris novoguineensis]] *
** *[[Dipteris papilioniformis]] *
** *[[Dipteris quinquefurcata]] *
** *[[Dipteris wallichii]] *
* Slekten *[[Cheiropleuria]]* Pressl.
** *[[Cheiropleuria bicuspis]]*
** *[[Cheiropleuria parva]]*
** *[[Cheiropleuria integrifolia]]*

## Eksterne lenker
* 
* A.R. Smith, K. M. Pryer, E. Schuettpelz, P. Korall, H. Schneider, P.G. Wolf: *A classification for extant ferns*. i *Taxon*, 55 (3), 2006, side 705–731. PDF; 424 KB
* https://web.archive.org/web/20081017050750/http://homepages.caverock.net.nz/~bj/fern/dipteris.htm Depteris arter], oversikt
St. Johanneslogen Eyvind til de syv Tinde

**St. Johanneslogen Eyvind til de syv Tinde** er en frimurerlosje i Den Norske Frimurerorden (St. Johannesloge nr. 40), som ble grunnlagt den 22. april 1995 i Sandnessjøen.

Sandnessjøen St. Johannes broderforening ble grunnlagt den 4. november 1977, underlagt St. Johanneslogen Midnatsol og deretter St. Johanneslogen Polarcirkelen den 15. oktober 1980. Den 12. april 1990 ble broderforeningen opphøyd til deputasjonsloge. Logen ble selvstendig den 22. april 1995 etter beslutning av Den Norske Frimurerordens Stormester i det Høye Råds møte den 10. november 1994.

## Ordførende Mestere

## Litteratur
* Redaktørene Ivar Kr. Sellæg og Kjell Krey Dagsloth: . . . i fuldt brodersind. Nordlands frimurere i 100 år, 1899 &ndash; 1999, Festskrift ved markeringen av 100-årsminnet om frimureriets innføring i Nordland. Utgitt av St. Johanneslogen Midnatsol, Refsum Bokbinderi Oslo, oktober 2000, ISBN 82-995768-0-6
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
San Marinos Grand Prix 2004

**San Marinos Grand Prix 2004** var et Formel 1-løp arrangert 23. – 25. april 2004 på Autodromo Enzo e Dino Ferrari i Italia. Det var det fjerde løpet i Formel 1-sesongen 2004.

## Klassifisering
### Løpet

## Eksterne lenker
*
Årets museum i Europa

**Årets museum i Europa** (engelsk: *European Museum of the Year Award*) er en pris som gis hvert år til et museum i Europa som har markert seg på en positiv måte, ved i løpet av de to siste årene enten har modernisert seg, ekspandert eller er helt nytt. Organisasjonen som deler ut prisen er Europarådets museumsorganisasjon European Museum Forum.

Vinnerne er enten:
* Etablerte museer som har ekspandert eller modernisert seg i løpet av de siste to år. 
* Nye museer som er åpnet for publikum i løpet av de siste to år. 

Hvert år presenteres prisvinneren på Europarådets europeiske museumsforum.  

## Historikk
Organisasjonen *European Museum of the Year Award* ble etablert i 1977 av den britiske journalisten Kenneth Hudson, den britiske akademikeren Richard Hoggart og deres landsmann John Letts, og sorterte fra starten under Europarådet. I 1997 skiftet organisasjonen navn, etter initiativ fra Kenneth Hudson, til European Museum Forum. Bakgrunnen for navneskiftet var at i årenes løp hadde organisasjonen utviklet seg til noe mer enn bare et apparat for å velge ut en verdig vinner av den europeiske museumsprisen; den var blitt et museumsnettverk som også fasiliterte kunnskapsutveksling og annen kontakt mellom europeiske museer. 

## Andre museumspriser

* Europarådet deler også hvert år ut prisen Europarådets museumspris.
* Årets museum i Norge er en pris som deles ut av Norges museumsforbund

## Prisvinnere
Liste over årlige vinnere av prisen "Årets museum i Europa" fra 1977 til i dag:

## Se også
* Europarådets museumspris
* Europa Nostra
* Årets museum i Norge

## Referanser


## Eksterne lenker
*
Klakør

**Klakør** er en person i et publikum som får betaling for å gi applaus.

I Paris på 1800-tallet bredte det seg en praksis med å leie personer for å klappe på teaterforestillinger, og eventuelt le på de rette stedene i en komedie, for å gi inntrykk av at stykket ble bedre mottatt enn det som var tilfelle. En slik gruppe ble kalt *claque* på fransk («klakk» på norsk), og den enkelte person i gruppa ble kalt *claqueur* på fransk. På norsk finnes også ordet klakkfører om lederen i en klakk. 

## Ordbakgrunn
Det franske ordet *claque* betyr egentlig et «smell» eller «slag», og kommer opprinnelig fra germansk. Det er beslektet med norske ord som *klapre* og *klappe*, og med engelske ord som *clap* og *slap*. Det kommer ifølge Falk og Torps *[[Etymologisk ordbog over det norske og danske sprog]]* fra den indogermanske roten (*s*)*klep* eller *glep*. 

Hovedbetydningen til *claque* er som nevnt en gruppe innleide klappere i et teater, men det kan også bety en flat, trekantet hatt beregnet på å bæres i hånden eller under armen. Slike klapphatter kunne også kalles *chapeau bras* («armhatt»). Ordet finnes også i *[[chapeau claque]]*, en type flosshatt der hattepullen kan slås flat med et lite smell.

### Overført betydning
Begrepet har, spesielt i venstreradikale kretser, også fått en politisk betydning som nedsettende betegnelse på noen som hyller, applauderer, støtter eller taler varmt for en tredjepart, underforstått at det skjer i egen vinnings hensikt. Det er i den betydningen ordet oftest brukes på norsk, selv om den fremdeles tidvis brukes i betydningen betalt teaterklapper.

## Liknende beskjeftigelser
Det engelske begrepet *astroturf lobbying* eller *astroturfing* betyr en lobbyistgruppe eller organisasjon som er rekruttert mot betaling men utad fremstår som en grasrotbevegelse som er drevet av overbevisning. Ordet kommer av Astroturf, et varemerke for en produsent av kunstgress.

Andre grupper som uttrykker følelser mot betaling, er for eksempel gråtekoner.

## Referanser


## Eksterne lenker
* Claqueur, Wiktionary (engelsk)
Patrick Friesacher

**Patrick Friesacher** (født 26. september 1980) er en østerriksk racerfører som kjørte Formel 1 for Minardi i første halvdel av 2005-sesongen.

## Tidlig karriere
Han ble født i Wolfsberg og startet med go kart i en ung alder. I 1998 gikk han til det Franske Formel Campus serien, hvor han ende på en tredjeplass sammenlagt. I 1999 gikk han så til den franske Formel 3 'B' klassen, før han gikk til den tyske Formel 3 serien i 2000.

I 2001 gikk han så til Formel 3000, hvor han fikk tre topp-seks plasseringer for Red Bull Junior teamet. Han ble i Red Bull gjennom de neste to årene, og vant et løp på Hungaroring i 2003 etter og ha brukket armen tidligere i sesongen. Senere det året gikk han til Super Nova, og i 2004 vant han enda et løp (igjen på Hungaroring), denne gangen for Coloni teamet.

## Formel 1

I november 2004 testet han for Minardi på Misano-banen i Italia, og imponerte teamsjef Paul Stoddart. Den 14. februar 2005 signerte han en ettårs kontrakt med Minardi sammen med en annen Formel 3000-fører Christijan Albers. ITV-kommentator Martin Brundle uttalte i debuten i Australias Grand Prix 2005 at han ikke så ut som en fremtidig Formel 1-fører.

I USAs Grand Prix 2005 tok han sine første og eneste poeng etter å ha endt på sjetteplass, som ga ham 3 poeng, i et løp hvor bare de seks bilene på Bridgestone-dekk startet, etter at de resterende bilene som kjørte på Michelin-dekk trakk seg etter oppvarmingsrunden av sikkerhetsmessige hensyn.

Den 19. juli 2005 ble det annonsert at Friesacher ble vraket fra Minardi etter at han ikke klarte å betale dem det de krevde for at han skulle få kjøre videre. Han ble erstattet av Robert Doornbos, som kjørte resten av sesongen for Minardi.

## A1GP
I 2006 sluttet han seg til A1 Grand Prix for nasjoner for sitt hjemland, Østerrike, for løpet i Mexico hvor han fikk attendeplass i hans første A1GP kvalifisering. He gikk så videre og fullførte på 10.- og 9.-plass og fikk med seg tre poeng for teamet. Han har også vært testfører for 2008-09 sesongen. Under en test dag på Magny-Cours banen i august 2008, førte en svikt i hjulopphenget til at han krasjet og knuste tre ryggvirvler.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser


## Eksterne lenker
*
Nicolas Kiesa

**Nicolas Kiesa** (født 3. mars 1978 i København) er en dansk racerfører som kjørte fem Formel 1-løp for Minardi i 2003-sesongen. Han fikk ingen poeng, men fullførte alle løpene sine, noe som er uvanlig for en nybegynner.

Før Formel&nbsp;1 ble han kjent for å vinne Formel&nbsp;3000-løpet i Monaco da Björn Wirdheim slakket ned rett før mål for og takke teamet sitt. 

Kiesa kom tilbake som testfører i Formel&nbsp;1 i  som testfører for Jordan etter at Robert Doornbos tok over for Patrick Friesacher resten av sesongen.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
*
Sveits’ riksvåpen

**Sveits' riksvåpen** er rødt med et sølv kors, og er identisk med Sveits' flagg. Den tidligst dokumenterte bruk av emblemet er fra 1339, da i form av en fane.
Harstad ungdomsskole

**Harstad ungdomsskole** ligger i sentrum av Harstad, og har omkring 250 elever fra 8. til 10. klassetrinn. Rektor er *Vidar Larsen*.

Skolen startet i 1964, med tre parallelle klasser, i et da helt nytt bygg som ligger nedenfor/østenfor Harstad barneskole. Rektor de første årene var *Jarle Besstun*.

## Eksterne lenker
* Om Harstad skole